Håndboldfesten ovenpå Danmarks VM-triumf fyldte søndag aften hele sendefladen på TV2, og derfor blev de nordjyske nyheder fra TV2 Nord kun sendt på Salto. Savnede du derfor søndagens nordjyske nyheder, da guldrusen havde lagt sig, kan du indhente nyhedsoverblikket her. Omstridt grund i Løgstør: Politikere overhører flere advarsler Politikerne i Vesthimmerland blev i flere omgange advaret i en sag om salget af en omstridt grund i Løgstør. Ifølge en ekspert risikerer de dermed at pådrage sig et personligt erstatningsansvar. - Borgerne i Løgstør har klart tilkendegivet at de ønsker detailhandel på denne grund og i det område. Det tør vi godt arbejde videre imod på trods af råd fra advokaten og vores forvaltning, siger Vesthimmerlands borgmester. Børnehave erstatter købmand Efter at købmanden i Hvilsom i Himmerland lukkede for et års tid siden, manglede de et sted til socialt samvær. Nu har de taget den lokale børnehave i brug, og det er en stor succes. Her kan folk fra området få sig en snak og ikke mindst være sammen med den yngste generation. Sne, veterantraktorer og sprogcamp Weekenden bød også på en messe fyldt af veterantraktorer i Messecenter Himmerland, sprogcamp fyldt med unge mennesker i Hjørring og sne til store dele af Vendsyssel. Gik du glip af søndagens nordjyske nyhedsudsendelse, så kan du se den øverst i artiklen.

Referat:
VM-guldet til Danmarks håndboldherrer betød, at de nordjyske nyheder fra TV2 Nord søndag blev henvist til Salto. Fik du ikke se nyhederne, kan du se dem her.